CELEX: 32013R0497
Language: hr
Date: 2013-05-29 00:00:00
Title: Uredba Komisije (EU) br. 497/2013 od 29. svibnja 2013. o izmjeni i ispravci Uredbe (EU) br. 231/2012 o utvrđivanju specifikacija za prehrambene aditive navedene u prilozima II. i III. Uredbi (EZ) br. 1333/2008 Europskog parlamenta i Vijeća  Tekst značajan za EGP

15/Sv. 27
            
            
               HR
            
            
               Službeni list Europske unije
            
            
               104
            
         32013R0497
   
               L 143/20
            
            
               SLUŽBENI LIST EUROPSKE UNIJE
            
         UREDBA KOMISIJE (EU) br. 497/2013
   od 29. svibnja 2013.
   o izmjeni i ispravci Uredbe (EU) br. 231/2012 o utvrđivanju specifikacija za prehrambene aditive navedene u prilozima II. i III. Uredbi (EZ) br. 1333/2008 Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1333/2008 Europskog parlamenta i Vijeća od 16. prosinca 2008. o prehrambenim aditivima (1), a posebno njezin članak 14.,
   uzimajući u obzir Uredbu (EZ) br. 1331/2008 Europskog parlamenta i Vijeća od 16. prosinca 2008. o utvrđivanju zajedničkog postupka odobravanja prehrambenih aditiva, prehrambenih enzima i prehrambenih aroma (2), a posebno njezin članak 7. stavak 5.,
   budući da:
   
               (1)
            
            
               Uredbom Komisije (EU) br. 231/2012 (3) utvrđuju se specifikacije za prehrambene aditive navedene u prilozima II. i III. Uredbi (EZ) br. 1333/2008.
            
         
               (2)
            
            
               Te se specifikacije mogu ažurirati u skladu sa zajedničkim postupkom iz članka 3. stavka 1. Uredbe (EZ) br. 1331/2008, bilo na inicijativu Komisije ili nakon podnošenja zahtjeva.
            
         
               (3)
            
            
               Pri ažuriranju tih specifikacija potrebno je uzeti u obzir specifikacije i analitičke tehnike za prehrambene aditive kako su utvrđene u Codexu Alimentariusu kako ga je sastavio Zajednički stručni odbor FAO/WHO-a za prehrambene aditive.
            
         
               (4)
            
            
               Uredba (EU) br. 231/2012 sadrži pogreške u specifikacijama za natrijev bisulfit (E 222), natrijev laktat (E 325) i amonijeve fosfatide (E 442). Trebalo bi ispraviti te pogreške.
            
         
               (5)
            
            
               Uredbom Komisije (EU) br. 380/2012 od 3. svibnja 2012. o izmjeni Priloga II. Uredbi (EZ) br. 1333/2008 Europskog parlamenta i Vijeća u odnosu na uvjete uporabe i uporabnih količina za prehrambene aditive koji sadrže aluminij (4) brišu se prehrambeni aditivi kalcijev aluminijev silikat (E 556) i aluminijev silikat (kaolin) (E 559) s popisa u Prilogu II. Uredbi (EZ) br. 1333/2008 s učinkom od 1. veljače 2014. Slijedom toga trebalo bi izbrisati i specifikacije za te prehrambene aditive.
            
         
               (6)
            
            
               Uredba (EU) br. 231/2012 sadrži dvije pogreške u pogledu EINECS brojeva (5) koji su dodijeljeni dinatrijevom gvanilatu (E 627) i dikalijevom gvanilatu (E 628). Trebalo bi ispraviti te pogreške.
            
         
               (7)
            
            
               Uredbu (EU) br. 231/2012 trebalo bi stoga na odgovarajući način izmijeniti.
            
         
               (8)
            
            
               Mjere predviđene u ovoj Odluci u skladu su s mišljenjem Stalnog odbora za prehrambeni lanac i zdravlje životinja i nije im se usprotivio ni Europski parlament niti Vijeće,
            
         DONIJELA JE OVU UREDBU:
   Članak 1.
   Prilog Uredbi (EU) br. 231/2012 mijenja se i ispravlja u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. svibnja 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 354, 31.12.2008., str. 16.
   
      (2)  SL L 354, 31.12.2008., str. 1.
   
      (3)  SL L 83, 22.3.2012., str. 1.
   
      (4)  SL L 119, 4.5.2012., str. 14.
   
      (5)  Europski popis postojećih trgovačkih kemijskih tvari (EINECS).
   PRILOG
   Prilog Uredbi (EU) br. 231/2012 mijenja se i ispravlja kako slijedi:
   
               1.
            
            
               Unos za E 222 natrijev bisulfit mijenja se kako slijedi:
               
                           (a)
                        
                        
                           naslov se zamjenjuje sljedećim:
                           „E 222 NATRIJEV HIDROGENSULFIT”;
                        
                     
                           (b)
                        
                        
                           specifikacija za čistoću željeza zamjenjuje se sljedećim:
                           
                                       „Željezo
                                    
                                    
                                       Najviše 10 mg/kg na temelju sadržaja SO2”.
                                    
                                 
                     
         
               2.
            
            
               U unosu za E 325 natrijev laktat, specifikacija za test za utvrđivanje kalija zamjenjuje se sljedećim:
               
                           „Test na natrij
                        
                        
                           Pozitivan”.
                        
                     
         
               3.
            
            
               U unosu za E 442 amonijeve fosfatide, specifikacije u pogledu opisa zamjenjuju se sljedećim:
               
                           „Opis
                           
                        
                        
                           Masna polukruta tvar do uljna tekućina”.
                        
                     
         
               4.
            
            
               U unosu za E 556 kalcijev aluminijev silikat, naslov se zamjenjuje sljedećim:
               „E 556 KALCIJEV ALUMINIJEV SILIKAT
                   (1)
               
               
                  (1)  Razdoblje primjene: do 31. siječnja 2014.”"
						
            
         
               5.
            
            
               U unosu za E 559 aluminijev silikat (kaolin), naslov se zamjenjuje sljedećim:
               „E 559 ALUMINIJEV SILIKAT (KAOLIN)
                   (2)
               
               
                  (2)  Razdoblje primjene: do 31. siječnja 2014.”"
						
            
         
               6.
            
            
               U unosu za E 627 dinatrijev gvanilat, EINECS broj u definiciji zamjenjuje se sljedećim:
               
                           „EINECS
                        
                        
                           226-914-1”.
                        
                     
         
               7.
            
            
               U unosu za E 628 dikalijev gvanilat, EINECS broj u definiciji zamjenjuje se sljedećim:
               
                           „EINECS
                        
                        
                           221-849-5”.